recursal/SuperWikiNEXT-32B huggingface dataset:
**Trond Bråthen** (født 28. mai 1977, død 13. mai 2012), bedre kjent under artistnavnet «**Trondr Nefas**», var en norsk black metal-vokalist og gitarist.

Han startet bandet Urgehal i 1992 sammen med «Enzifer» i 1992. Han deltok på syv studioalbum før hans død i 2012. Bandet kom med følgene uttalelse rett etter Bråthens død på plateselskapets Facebook-side: 

> The greatest is gone. Trondr Nefas, our dearest friend and companion for more than 20 years, suddenly passed away last week. He died a peaceful and natural death at one of his favourite places, surrounded by woods and crystal lakes. Thanks for all the years with friendship, music and madness. For the good times and the bad times. Through your dark devotion for black metal, you have inspired so many. You were a true pioneer. We will miss you, but never forget you, because your legacy will live on. Our deepest sympathy goes to Trond’s fiancée Octavia, and both of their families. We appreciate all of the condolences and support given to us after his tragic death.
> 
> 
> Sammen var vi dynamitt!!!
> 
> 
> 
> 
>

Diskografi
----------

**med Kvist**

* 1996 *For kunsten maa vi evig vike*

**med Urgehal**

* 1997 *Arma Christi*
* 1998 *Massive Terrestrial Strike*
* 2001 *Atomkinder*
* 2003 *Through Thick Fog Till Death*
* 2006 *Goatcraft Torment*
* 2009 *Ikonoklast*
* 2016 *Aeons in Sodom* (posthumt)

**med Beastcraft**

* 2005 *Into the Burning Pit of Hell*
* 2007 *Baptised in Blood and Goatsemen*

**med In Lingua Mortua**

* 2007 *Bellowing Sea – Racked by Tempest*
* 2010 *Salon des Refusés*

**med Angst Skvadron**

* 2008: *Flukt*
* 2010: *Sweet Poison*

**med Endezzma**

* 2012: *Erotik Nekrosis*

Referanser
----------

1. ↑   «Urgehal Frontman Trondr Nefas Dies at 35», besøkt 24. juni 2012[Hentet fra Wikidata]
2. ↑  «Rockemusiker døde», *Ringerikes Blad* (18. mai 2012), side 2.
3. ↑  Season of Mist

Eksterne lenker
---------------

* (en) Trond Bråthen på Discogs Rediger på Wikidata

* (en) Trond Bråthen på MusicBrainz Rediger på Wikidata
* Loudwire – Urgehal Frontman Trondr Nefas Dies at 35

|  |  |
| --- | --- |
| Oppslagsverk/autoritetsdata | Prabook **·** MusicBrainz **·** Discogs
 |
**Makaria** (gresk: Μακαρία) er navn på to tilsynelatende forskjellige personer I gresk mytologi. På tross av at de oppgis med forskjellige fedre er de nevnt sammen i en oppføring i det bysantinske verket *Suda* fra det 10. århundre, og hos den greske forfatteren Zenobius fra det 2. århundre.

Datter av Herakles
------------------

I Skuespillet *Heraklidene* er Makaria datter av den mytologiske heltefiguren Herakles Kong Eurysthevs fortsatte i dette stykket sin forfølgelse av Herakles’ barn. Makaria flyktet med sine søsken og farens venn Iolaos til Athen hvor de kom under beskyttelse av kong Demofon.

Eurysthevs marsjerte med sin hær mot Athen og truet med krig dersom ikke Demofon utleverte Herakles’ barn. Demofon nektet, men et orakel sa at Athen bare kunne vinne dersom de ofret en høybåren kvinne til Persefone, underverdenens gudinne. Da Makaria fikk vite dette valgte hun å ofre seg selv for å redde sine søsken og Athen. Athenerne hyllet henne med en overdådig begravelse, og kilden hvor hun døde ble oppkalt etter henne, den makariske kilde.

Gudinnen
--------

En gudinne ved navn Makaria er omtalt i Suda. Hun synes å ha vært gudinne for den «velsignede død»

Referanser
----------

1. ↑  2.61 in *Corpus Paroemiographorum Graecorum*, red. E.L. von Leutsch og F.W. Schneidwein (Vandenhoeck et Ruprecht, 1839), vol. 1, s. 48.
2. ↑  Evripides: Heraklidene, Arkivert 11. desember 2005 hos Wayback Machine. The Internet Classics Archive (engelsk fulltekst)
3. ↑  Suidas s.v. Makaria, engelsk oversettelse: Suda On Line Arkivert 24. september 2015 hos Wayback Machine. Adler number mu 51. Arkivert 24. september 2015 hos Wayback Machine.

Eksterne lenker
---------------

|  |  |
| --- | --- |
|  | Wiktionary: Macaria – ordbokoppføring |

* Makaria i The Theoi Project
**Siem Reap** (eller **Siem Riep** eller **Siemréab**) er en by med rundt 174 000 innbyggere (2008) i det nordvestlige Kambodsja. Byen er mest kjent for den nærliggende ruinbyen Angkor, som står for byens fremste næring, nemlig turisme. En elv med samme navn som byen renner gjennom den for så å tømme seg i Tonlé Sapsjøen.

Siem Reap er hovedstad i provinsen med samme navn. Provinsen har 896 309 innbyggere (2008).

Historie
--------

Navnet Siem Reap betyr «Siams nederlag» — og knytter an til en århundregammel strid mellom Kambodsja og Thailand. 

I 1901 begynte École Française d'Extrême Orient (EFEO) en lang tilknytning til Angkor ved å finansiere en ekspedisjon til Bayon. I 1907 ble Angkor, som hadde vært under thailandsk kontroll, returnert til Kambodsja, og EFEO tok ansvaret for å rydde og restaurere hele området. Samme år ankom de første turister til Angkor – et uhørt antall på 200 i løpet av tre måneder. Angkor var blitt 'reddet' fra jungelen og inntok sin plass i den moderne verden.

Siem Reap var ikke meget mer enn en landsby da de første franske oppdagelsesreisende gjenoppdaget Angkor på 1800-tallet. Med returneringen av Angkor til Kambodsja (som var under fransk kolonistyre som del av Fransk Indokina) i 1907, begynte Siem Reap å vokse og ble i stand til å absorbere den første bølge av turister. Grand Hotel d'Angkor åpnet sine dører i 1929 og templene ved Angkor vedble å være et trekkplaster for Asia inntil slutten av 1960-årene, og tiltrakk besøkende som Charlie Chaplin og Jackie Kennedy. I 1975 ble Siem Reaps befolkning som resten av bybefolkningene i Kambodsja evakuert av det kommunistiske Khmer Rouge og drevet ut på landet.

Grand Hotel d'Angkor
I dag (2008) er Siem Reap landets raskest voksende by og fungerer som adgangsport til de verdensberømte Angkor-templene.

Eksterne lenker
---------------

* (en) Siem Reap – kategori av bilder, video eller lyd på Commons Rediger på Wikidata
* Offisielle sider
* Artikler om Siem Reap på VG nett

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** GeoNames **·** MusicBrainz
 |
*For den gresk-mytologiske kongen, se Makareus*
**Makar** er i skotsk litteratur en poet, skald eller barde, ofte tilknyttet det kongelige slott, vanligvis diktende på skotsk språk. Det skotske ordet *makar*, tilsvarende engelsk *maker* = gjører, skaper, refererer til poesi som håndverk, eller kunsten å vite hvordan man dikter poesi.

I daglig bruk refererer de skotske *makar* til en mellom-skotsk litterær genre fra slutten av middelalderen. I England blir *makar* ofte referert til som «de skotske chaucerianere», etter de engelsk dikteren Geoffrey Chaucer.

I spesiell bruk i det moderne Skottland er det den skotske *makar* den skotske nasjonale poet, utpekt av det skotske parlamentet, tilsvarende den engelske poet laureate, den laurbærkronete poet. Siden 2004 har *makar* vært Edwin Morgan. Det er også en *maker* spesielt for byen Edinburgh, kjent som «Edinburgh Makar». Den nåværende innehaver av tittelen (2007) er Valerie Gillies.

William Dunbar, en tidlig maker, skrev *Lament for the Makaris*.

Se også
-------

* Makars' Court, Writers' Museum, Edinburgh
* Ollamh rígh

Eksterne lenker
---------------

* Press release – The Scots MakarArkivert 4. februar 2012 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Fort Huachua** er en militærbase i Arizona som tilhører US Army. Fort Huachuca hadde i 2015/18 3.845 militærer, 4.829 familiemedlemmer og 7.599 sivilt personell.

Historie
--------

Basen ble grunnlagt i 1877 under indianerkrigene mot Chiricahuaapasjerne. Under Andre verdenskrig ble to divisjoner av afroamerikanske soldater trent her.

Garnison
--------

I dag er basen hjem til NETCOM som er ansvarlig for US Army cyberspace, og til *US Army Intelligence Center* og *111th Military Intelligence Brigade* som er ansvarlige for doktrinutvikling, utdanning og trening i militær etterretning. Dertil finnes *Information Systems Engineering Command*; *Joint Interoperability Test Command* (testing av forsvarsgrenovergripende kamp-IKT); *The Electronic Proving Ground*; *Intelligence Electronic Warfare Test Directorate, Operational Test Command*; *HUMINT Training Center*; *13th Aviation Regiment* (UAV); *Communications Secruity Logistics Activity*; *Advanced Airlift Tactics Training Center*; og *United States Army Garrison* (basestøtte).

Illustrasjoner
--------------

* Buffalo Soldiers, minnesmerke over de afroamerikanske soldatene som var stasjonert på Fort Huachuca under indianerkrigene.*Buffalo Soldiers*, minnesmerke over de afroamerikanske soldatene som var stasjonert på Fort Huachuca under indianerkrigene.
* Fjellene rundt basen.Fjellene rundt basen.

Referanser
----------

1. ↑  "Demographics 2018." *Office of the Deputy Under Secretary of Defense (Military Community and Family Policy).* Besøkt 23.5.2020.
2. 1 2  "Fort Huachuca." *U.S. Army. Western Regional Partnership.* Besøkt 23.5.2020.
3. ↑  "Fort Huachuca." *Visit Arizona.* Besøkt 23.5.2020.
4. ↑  "Fort Huachuca Army Base in Cochise, AZ." *Military Bases.* Besøkt 23.5.2020.
5. ↑  "Network Enterprise Technology Command." *U.S. Army Cyber Command.* Besøkt 23.5.2020.

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** GeoNames
 |
**Kálmán de Kánya** (født 7. november 1869 i Sopron i Østerrike-Ungarn, død 28. februar 1945) var Ungarns utenriksminister under Miklós Horthys regentskap.

Han begynte sin diplomatiske karriere i Konstantinopel. I 1913 ble han utnevnt til ambassadør for Østerrike-Ungarn i Mexico og senere, for Ungarn, i Berlin.

Fra 1933 var han Ungarns utenriksminister. Under hans virke som utenriksminister ble Ungarn tilsluttet Tremaktspakten, og landet ble alliert med det tredje rike. Innenfor dette prøvde han å motvirke Tysklands hegemoni gjennom økt samarbeid med Italia. På den andre siden holdt han gode forbindelser med den lille ententen.

Sammen med statsminister Béla Imrédy fløy han til Berlin til Berchtesgaden og ba Hitler om støtte for ungarske terriorialkrav. Kánya var leder av den ungarsk-tsjekkoslovakiske delegasjonen som deltok i forhandlingene i Komárom. Den 21. november 1938 gikk han av sammen med hele regjeringen fordi det planlagte tysk-italienske angrepet på det karpatiske Ukraina feilet. På slutten av andre verdenskrig støttet han István Bethlen og Miklós Kállay.

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Kálmán Markovits** (født 26. august 1931 i Budapest, død 5. desember 2009) var en ungarsk vannpolospiller som deltok i flere olympiske leker; 1952 i Helsingfors, 1956 i Melbourne og 1960 i Roma. 

Markovits ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Markovits spilte seks kamper og scoret tre mål.

Fire år senere, under OL 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden som besto av seks lag. Ungarn fikk ti poeng og sølvvinnerne Jugoslavia sju. Markovits spilte seks kamper i OL-turneringen og scoret minst tre mål.

Markovits var også med under sommer-OL 1960 i Roma og vant en bronsemedalje med det ungarske vannpololaget. Han spilte fire kamper og scoret ett mål.

OL-medaljer
-----------

* 1952 Finlands flagg Helsingfors - Gull **Gull** i vannpolo, Ungarns flagg Ungarn
* 1956 Australias flagg Melbourne - Gull **Gull** i vannpolo, Ungarns flagg Ungarn
* 1960 Italias flagg Roma - Bronse Bronse i vannpolo, Ungarns flagg Ungarn

Referanser
----------

1. ↑   PIM identifier, PIM authority ID PIM120100, resolver.pim.hu, besøkt 7. juli 2020[Hentet fra Wikidata]

Eksterne lenker
---------------

* (en) Kálmán Markovits – Olympics.com Rediger på Wikidata

* (en) Kálmán Markovits – Olympic.org Rediger på Wikidata

* (en) Kálmán Markovits – Olympedia Rediger på Wikidata

* (en) Kálmán Markovits – Sports-Reference (OL-resultater – arkivert) Rediger på Wikidata

* (hu) Kálmán Markovits – Ungarns olympiske komité Rediger på Wikidata

* (en) Kálmán Markovits – Swimming Hall of Fame Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** ISNI
 |
Fort Frederik i Frederiksted.  Foto: Martin Lie 
**Fort Frederik** ligger i byen Frederiksted og ble bygd av danskene for å markere sin tilstedeværelse i Vestindia, samt å beskytte den vestlige delen av St. Croix fra angrep fra andre europeiske kolonimakter og pirater. Fortet stod ferdig i 1760. Både fortet og byen Frederiksted har fått sitt navn etter Kong Frederik V. Like ved fortet ligger Frihetsplassen, hvor Peter von Scholten 3. juli 1848 kunngjorde at alle slaver i Dansk Vestindia var frie.

Historie
--------

Det var fra Fort Frederik 25. oktober 1776 at den første utenlandske salutten for anerkjennelse av USAs uavhengighet ble avfyrt. 

Fort Frederik var sentrum for to viktige historiske begivenheter som førte til avskaffelsen av den slavebaserte økonomien på Jomfruøyene. I 1848 gjorde slavene opprør og førte til frigivelsen av alle slavene i Dansk Vestindia. Perioden ble etterfulgt av 30 år med dårlige lønns- og arbeidsbetingelser for slavene, slik at i realiteten var de frigitte slavene fremdeles slaver av plantasjeeierne.

I 1878 ble det et nytt opprør, som satte en stopper for de dårlige arbeidskontraktene.

Fortet ble renovert og restaurert i 1976, og fikk da tilbake sitt utseende fra 1840.

Eksterne lenker
---------------

* (en) Fort Frederik – kategori av bilder, video eller lyd på Commons Rediger på Wikidata

| * v
* d
* r
Dansk Vestindia |
| --- |
| Øyer | St. Croix **·** St. Jan **·** St. Thomas | Danmarks flagg |
| Byer | Charlotte Amalie **·** Christiansted **·** Coral Bay **·** Frederiksted |
| Festninger | Christiansværn **·** Fort Christian **·** Fort Frederik **·** Skytsborg |
| Organisasjoner | Dansk Vestindisk Selskab **·** Foreningen De Danske Atlanterhavsøer **·** Vestindisk-guineisk Kompagni |

Portal: Danmark
Termografisk bilde med et konvensjonelt hus i bakgrunnen og et passivhus i forgrunnen til høyre**Termografering** (eller termografi) er en metode for å avlese temperatur på en overflate. Dette gjøres med et såkalt IR-kamera, eller termokamera som er sensitivt for infrarød stråling.

Termografering brukes ofte som et verktøy i undersøkelse av bygninger for å avdekke kuldebroer, i elektriske anlegg for å oppdage varmgang eller på andre områder der temperaturforskjeller kan gi en indikasjon på problemer.

Utbredelse
----------

Termografering er enda et relativt nytt fagfelt i Norge. Takstmenn, utbyggere og andre tatt i bruk byggtermografering som et verktøy i sitt yrke. På elektrosiden har termografering vært benyttet som del av internkontrollen av elektriske anlegg.

Termografi har også blitt lansert som et diagnoseverktøy i pasientbehandling, men metoden har foreløpig ikke vist seg pålitelig nok sammenlignet med etablert diagnostikk.

Utdannelse
----------

For å bli termografør stilles det egentlig ingen krav til verken utdannelse eller kompetanse for øvrig. Men flere og flere krever at de som utfører termografering er sertifisert enten via Nemko, DNV eller andre liknende aktører. Kursene for å bli termografør er veldig omfattende, og det kreves som regel at man er fagmann på det feltet man skal termografere for å bestå en slik prøve.

*Termografiforum* er en forening som jobber for at det skal bli økte krav til termograførenes kvalitet, og at fagets renommé skal ivaretas.

Referanser
----------

1. ↑  Oprah’s buddy Dr. Christiane Northrup and breast thermography: The opportunistic promotion of quackery Science-based Medicine

Eksterne lenker
---------------

* Termografiforum - Faginformasjon[*død lenke*]

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
Permafrostdannede innsjøer i Hudson Bay, Canada i 2008.
**Termokarst** er en type terreng preget av svært uregelmessige overflater med myrlendte forsenkninger og små humper dannet når is-rik permafrost tiner. Termokarst forekommer i arktiske områder og områder med permafrost, og i mindre skala i høyfjellsområder som Himalaya og i Alpene.

Termokarstdannede innsjøer
--------------------------

En termokastdannet innsjø (engelsk *thermokarst lake)* er vanligvis en grunn innsjø som samler seg i en forsenkning, dannet ved tining av isrik permafrost. En nøkkelindikator for termokarstdannede innsjøer er forekomsten av overflødig is i bakken, samt et isinnhold på over 30 % volum. Termokarstdannede innsjøer har en tendens til å dannes og forsvinne på en syklisk måte, noe som resulterer i en forutsigbar livssyklus. En fortsatt tining av permafrostsubstratet kan føre til drenering av sjøen.

Disse innsjøene finnes vanligvis i det arktiske og subarktiske lavlandet, inkludert det vestlige canadiske Arktis (eksempelvis. Banks Island, Victoria island), Alaskakysten, Yukon Territory og det alluviale lavlandet i nord-Eurasia og Sibir.

Dybden av permafrost under en innsjø vil generelt være mindre, og hvis innsjøen har tilstrekkelig dybde, kan det oppstå en talik[*klargjør*] under innsjøen. Den generelle morfologien (form, dybde, omkrets) er varierende. Noen innsjøer er orientert (orienterte sjøer), noe som betyr at de generelt er langstrakte i en bestemt retning. Selv om orienterte sjøers dannelsesmekanisme ikke er sikker, antas de rådende vindene eller stormene å være årsaken for orienteringen.

Eksterne lenker
---------------

* (en) Thermokarst – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Klubi Sportiv Teuta Durrës**, også kjent som kun **KS Teuta Durrës**, er en albansk fotballklubb fra byen Durrës i distriktet med samme navn vest i Albania. Klubben ble grunnlagt i 1920 under navnet *KS Urani*. Lagets draktfarger er blått med hvite detaljer, mens bortedraktene er hvite med blå detaljer og blå underdel. KS Teuta Durrës spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Niko Dovana. Nåværende trener er Gentjan Begeja.

Klubben har vunnet det albanske seriemesterskapet én gang, som var i 1993/1994-sesongen. De har også endt på andreplass ved flere anledninger. Teuta Durrës har også vunnet finalen i det albanske cupmesterskapet Kupa e Shqipërisë ved tre anledninger, senest i 2004/2005. Klubben har også vunnet Kategoria e Parë (andre nivå) to ganger.

Teuta Durrës har deltatt i europeisk sammenheng ved flere anledninger, blant annet Cupvinnercupen (1995/1996), UEFA Intertoto Cup (1999, 2002 og 2004) samt UEFA-cupen & Europaligaen (1994/1995, 1996/1997, 2000/2001, 2005/2006, 2007/2008 og 2012/2013).

Meritter
--------

* Kategoria Superiore (2): 1993–94, 2020–21
* Kategoria e Parë (2): 1959, 1961
* Kupa e Shqipërisë (3): 1994–95, 1999–00, 2004–05

Kjente spillere med tilknytting til klubben
-------------------------------------------

* Albanias flagg Sulejman Hoxha
* Albanias flagg Edmond Kapllani
* Albanias flagg Bledar Mançaku
* Albanias flagg Migen Memelli
* Albanias flagg Ansi Nika
* Albanias flagg Artan Sakaj
* Albanias flagg Orges Shehi
* Albanias flagg Emiljano Vila
* Albanias flagg Daniel Xhafa

Referanser
----------

1. ↑  UEFA.com – Albania, Teams – KS Teuta (Besøkt 22. november 2012)
2. ↑  UEFA.com – KS Teuta: Historikk, UEFA-turneringer (Besøkt 22. november 2012)

Eksterne lenker
---------------

* Klubbens profil hos Soccerway.com

| * v
* d
* r
Kategoria Superiore 2023–2024 |
| --- |
|  | 
* Dinamo
* Egnatia
* Erzeni
* Kukësi
* Laçi
* Partizani
* Skënderbeu
* Teuta
* Tirana
* Vllaznia

 | Albanias flagg |

|  |  |
| --- | --- |
| Oppslagsverk/autoritetsdata | VIAF
 |
**KRO-NCRV** er et nederlandsk kringkastingsselskap som ble etablert 1. januar 2014 etter en fusjon mellom *Katolsk radiokringkasting* (KRO) og *Den nederlandske kristne radioforeningen* (NCRV). Selskapet er én av seks hovedkringkastere som leverer programmer til den nasjonale kringkasterorganisasjonen Nederlandse Publieke Omroep (NPO). I 2016 overtok KRO-NCRV også programmene til det oppløste kringkastingselskapet *Den romersk-katolske kirkesammenslutning* (RKK).

Bakgrunn
--------

### Nederlandsk kringkasting

Allmennkringkasting i Nederland har en annen struktur og organisasjonsform enn de fleste andre land i Europa. Landets allmennkringkasting innen radio og fjernsynbestår av en rekke uavhengige kringkastingsselskaper som i fellesskap leverer programmer og sendinger til landets riksdekkende tv- og radiokanaler. Kringkasterne koordineres og administreres av organisasjonen Nederlandse Publieke Omroep (NPO). Nederlandsk medielovgivning regulerer fordelingen av sendetid og ressurser mellom de ulike selskapene.

Utdypende artikkel: Allmennkringkasting i Nederland

KRO-NCRV henvender seg hovedsakelig til «de katolske og protestantiske samfunnene» i Nederland. Ifølge offisielle tall fra 2014 hadde KRO-NCRV flest medlemmer av de nederlandske kringkasterne, med rundt 800 000 medlemmer.

Referanser
----------

1. ↑  «'Samenwerking NCRV en KRO logische stap'». *Trouw* **(nederlandsk)**. Besøkt 29. september 2017.
2. ↑  Schuyffel, Nina. «Kaalslag op de redacties van fusieomroep KRO-NCRV - Televisie - Voor nieuws, achtergronden en columns». *De Volkskrant* **(nederlandsk)**. Besøkt 29. september 2017.
3. ↑  «Ophef bij KRO-NCRV over salarissen van de directie». *NRC* **(nederlandsk)**.
4. ↑  «Alle omroepen op NPO mogen uitzenden tot en met 2020 | NU - Het laatste nieuws het eerst op NU.nl». *www.nu.nl*. Besøkt 10. desember 2017.
5. ↑  «Fusieomroepen AVROTROS en KRO-NCRV verliezen leden». *NRC* **(nederlandsk)**.
6. ↑  «Leegloop bij omroep AVROTROS» **(nederlandsk)**.

Eksterne lenker
---------------

* Offisielt nettsted Rediger på Wikidata
**Veive** er i etruskisk mytologi en gud som representerer helbredelse og legekunst, og ble senere assosiert mede den greske Asclepius. Veive var en av de gamle gudene og ble overtatt av romerne som *Veiovis* eller *Vediovis*.

Han ble mest dyrket i Roma og Bovillae i Latium. Templene på Kapitolhøyden og på Tiberøya ble reist til hans ære. Om våren ble geiter ofret for å unngå pest.

Veive eller som den romerske Veiovis er portrettert som en ung mann som holder en bunke med piler eller gnistrende lyn i sine hender og er fulgt av en geit. Studiene av Veive / Vediovis er svake og uklare. Han er også funnet i den italiske stammen sabineres gudesystem. Han er vanskelig å forstå og tolke da hans nytte og bruk synes å ha blitt utviklet hele tiden.

En del trekk: flukten fra underverden, en vulkanisk gud ansvarlig for sumpland og jordskjelv, og senere som vokter og skytsgud for slavene. Gud for bedragere og kriminelle hvor han ble påkalt for å beskytte de riktige hensikter og gi smerte til fiender. Hans tempel var et asyl for de feilaktig forfulgte, og dedikert til beskyttelse for nyankommere til Roma. Han var sannsynligvis en gud for soning og bot og beskytter av rømlinger og kriminelle. Ofringer ble gjort til ham årlig den 7. mars. En festival ble holde den samme dagen som feiret den etruskiske guddommen hvis opprinnelige funksjon hadde gått tapt for romerne.

Aulus Gellius har spekulerte , i *Noctes Atticæ*, om Veiovis var den motsatte eller en forbannet motpart til Jupiter. Han observerer at begynnelsen av navnet, «ve-», også går igjen i latinske ord som *vesanus*, «galskap», og tolker derfor navnet Veiovis som «anti-Jove». Han informerer også at Veiovis mottok ei geit av hunkjønn som offer, ofret *ritu humano*. Denne obskure frasen kan enten betyr «"etter skikk av menneskeofring» eller «etter skikk av begravelse».

Han har blitt identifisert med Apollon, med Jupiter som barn, og spekulativt som «Anti-Jupiter» (det vil si Jupiter i underverden) som antydet av en fortolkning av navnet. I kunsten ble han avbildet som en ungdom som holdt en laurbærgren og noe piler, stående ved siden av en geit. Han hadde et tempel mellom to av toppene på Kapitolhøyden i Roma hvor hans statue hadde et skjeggløst hode og en bunt piler i høyre hånd. Den sto ved siden av en statue av en geit.

Referanser
----------

1. ↑  Roman Medicine av John Scarborough
2. ↑  The New Encyclopaedia Britannica: in 30 volumes By Encyclopaedia Britannica, University of Chicago, Encyclopaedia Britannica Staff, Encyclopaedia Britannica (red.)
3. ↑  Classical Quarterly By Classical Association (Storbritannia)
4. ↑  Aulus Gellius, *Noctes Atticae*, bok 5, seksjon 12
5. ↑  Adkins & Adkins: *Dictionary of Roman Religion* (Facts On File, 1996) ISBN 0-8160-3005-7

Litteratur
----------

* Bonfante, G. & Bonfante, L.: *The Etruscan Language: An Introduction*, Manchester and New York, 1983

Eksterne lenker
---------------

* Capitoline Museeum: Temple of Veiovis

|  |  |
| --- | --- |
| Oppslagsverk/autoritetsdata | Encyclopædia Britannica **·** World History Encyclopedia **·** Encyclopædia Universalis **·** VIAF **·** LCCN
 |
**Hongkongøya** er en øy sør i Hongkong. Innbyggertallet var 1 279 876 og befolkningstettheten var 16 390/km² i 2011. Øya ble tatt av Storbritannia tidlig i 1840-årene, og byen Victoria ble etablert der. Den sentrale delen av øyas nordkyst er det historiske, politiske og økonomiske sentrum i Hongkong. Den nordlige kysten av øya danner den sørlige del av Victoria Harbour, som er hovedårsaken til Hongkongs utvikling. Dette er på grunn av det dype vannet, som passer godt for handelsskip.

Øya er hjemsted for mange av de mest berømte attraksjoner i Hongkong, deriblant Victoria Peak, Ocean Park, mange historiske attraksjoner og forskjellige store innkjøpssenter. Øya er også berømt for sine fjellkjeder, som gir gode turmuligheter. Den nordlige delen av Hongkongøya utgjør sammen med Kowloon-kjernen av det urbane området av Hongkong. Deres samlede areal er om lag 88,3 km² og det samlede innbyggertallet (den nordlige del av øya og Kowloon) er på omkring 3 156 500, med en befolkningstetthet på 35 700/km².

Områder
-------

Følgende områder befinner seg på Hongkongøya:

* Aberdeen
* Admiralty
* Ap Lei Chau
* Causeway Bay
* Central/Chong Wan
* Chai Wan
* Cyberport
* Deep Water Bay
* East Mid-Levels
* Fortress Hill
* Happy Valley
* Kennedy Town
* Mid-Levels
* Mount Davis
* North Point
* Pok Fu Lam
* Quarry Bay
* Repulse Bay
* Sai Wan Ho
* Sai Wan
* Sai Ying Pun
* Sandy Bay
* Shau Kei Wan
* Shek O
* Shek Tong Tsui
* Sheung Wan
* Siu Sai Wan
* So Kon Po
* Stanley
* Tai Hang
* Tai Tam
* Tin Hau
* Victoria Park
* Victoria Peak
* Wan Chai
* West Mid-Levels
* Wong Chuk Hang


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Kulturmeglerne AS** er et norsk konsulentselskap som spesialiserer seg i strategisk rådgivning, presse og nettkommunikasjon. De bistår også i lanseringskampanjer og enkeltprosjekter innenfor blant annet film, musikk, scene og kunst. Selskapet blir omtalt som «kulturlivets PR-byrå».

Kulturmeglerne ble etablert i 1997 av Svanhild Sørensen og Hanne Liseth, og ifølge grunnleggerne var hovedmotivasjonen å bidra til å profesjonalisere lanseringen av norsk film. I 2010 var selskapet involvert i 9 av de 26 norske filmpremierene, og har oppstarten og frem til 2011 vært involvert i lanseringen av over 90 norske filmer. Selskapets første oppdrag var i sammenheng med lanseringen av filmen *Mørkets øy*. Senere har de jobbet med PR på blant annet Kon Tiki, Løvekvinnen, Kongens Nei, Børning og Børning 2.

Kulturmeglerne var involvert i utformingen av kulturprogrammet i forbindelse med det planlagte OL 2022 i Oslo, hvor de utarbeidet en omfattende strategi for utvikling av kulturnæringer i Oslo i 2013. Selskapet har også vært engasjert i prosjekter som Den internasjonale Ibsenprisen og Grunnlovsjubileet 2014.[]

Referanser
----------

1. ↑  Her er kulturlivets pr-byrå dagsavisen.no 16. september 2014
2. 1 2  Cinema: Lanseringshjelpen (publisert 27. juni 2011) Arkivert 2. april 2015 hos Wayback Machine. Besøkt 7. mars 2015
3. ↑  danskfilmogtv.dk: Mørkets ø Arkivert 11. juni 2008 hos Wayback Machine. Besøkt 7. mars 2015
4. ↑  Strategi for utvikling av kulturnæring i Oslo Arkivert 2. april 2015 hos Wayback Machine. kulturmeglerne.no 17. februar 2014

Eksterne lenker
---------------

* Offisielt nettsted
**Trans-Gambia Highway** er omtalt som Gambias viktigste ferdselsåre. Motorveien krysser landet nord-sør og krysser elven Gambia over landets største bro, Senegambia Bridge, som åpnet i januar 2019. Trans-Gambia Highway er navnet på den delen av N4 som går gjennom Gambia, men på en rekke kart følger navnet Trans-Gambia Highway N4 gjennom hele strekningen fra Dakar til Ziguinchor i Casamance sør i Senegal.

I Gambia når motorveien de to hovedveiene som krysser landet vest-øst, *North Bank Road* og *South Bank Road*. De to veiene ligger på nordbredden og sørbredden av Gambiaelva, og er navngitt deretter. Koblingen til disse to veiene har åpnet for økt effektivitet i transport via Trans-Gambia Highway inn og ut av Gambia. I etterkant av åpning av Senegambia-broen fikk Gambia tilskudd fra EU for å utbedre deler av veien med fast dekke.

Siden Senegal ligger på begge sider av motorveien er grenseovergangene sårbare for transport- og handelkonflikter mellom landene. Problemet var større før broen ble åpnet, siden det gav Gambiske myndighet kontroll over fergeprisene. Ved flere tilfeller stengte Senegal grensene. Oftest har Senegals sterke transportunion stått bak aksjonene.

Knutepunkter
------------

Senegambia-broen sett fra nord mot sør

|  |
| --- |
| Gambias flagg **Gambia** |
| **trasé** | **sted** | **knutepunkt** | **bemerkning** |
| Senegals flagg |  |  | Landegrense
 |
|  | Grenselandsbyen Kerr Sulai |  |  |
| motorvei | Farafenni | North Bank Road mot øst og vest |  |
| bro | Senegambia bridge |  | Over elven Gambia |
| motorvei | Soma | South Bank Road mot øst og vest |  |
|  | Grenselandsbyen Missira |  |  |
| Senegals flagg |  |  | Landegrense |

Referanser
----------

1. 1 2  «*EOI – Gambia - Pavement Strengthening of the Trans-Gambia Highway - (24 km) - Trans-Gambia Corridor Project*». worldpolicy-africa.org. 19. februar 2019. Besøkt 11. februar 2022.
2. ↑  «*Missira*». google.no/maps. Besøkt 11. februar 2022.
3. ↑  «*The Trans-Gambia Highway: Integration of Isolation?*». worldpolicy-africa.org. 14. juni 2016. Arkivert fra originalen 11. februar 2022. Besøkt 11. februar 2022.
**Kulturminnedagene** er den norske delen av **European Heritage Days** (EHD), et felles initiativ fra Europarådet og Europakommisjonen som omfatter alle signaturstatene til den Europeiske Kulturkonvensjonen under mottoet: «Europa, en felles kulturarv». Dagen markeres hvert år i midten av september. Formålet med kulturminnedagen er å bidra til å skape forståelse og interesse for kulturminner og kulturmiljøer. 

Norges kulturvernforbund har det praktiske ansvaret for koordinering og formidling.

Gjennom ulike arrangementer over hele landet blir historiske monumenter, verneverdige bygninger og gjenstander, bygningsmiljøer og kulturlandskap vist fram for publikum, og hus og anlegg åpnes for folk flest slik at de får anledning til å oppleve stedet og høre dets historie. Museer, kommuner, fylkeskommuner og frivillige lag og foreninger kan lage et arrangement og melde dette til Kulturminnedagens arrangementsliste. Blant de påmeldte velges en vinner av Kulturminnedagens pris på 30 000 kroner. 

Hvert år velges et nytt tema for kulturminnedagen, i 2011 var det «Skjulte skatter. Spor i landskapet», i 2012 var det «Møteplasser», mens det i 2013 er «Historiens kvinner og menn – deltagelse, fellesskap og handling».

Eksterne lenker
---------------

* (en) Offisielt nettsted Rediger på Wikidata

* (en) European Heritage Days – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** NKC
 |
***Synaptus*** er en slekt av biller som hører til familien smellere (Elateridae).

Utseende
--------

Middelsstore (gjerne 9 - 13 millimeter), lange og smale, brunlige smellere. Antennene er gjerne sagtakkede, pronotum firkantet, hvelvet med rundede sider, bakhjørnene spisst tilbaketrukne. Oversiden er fint hårete.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis
-------

Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter.

Utbredelse
----------

Slekten er vidt utbredt i den palearktiske sone.

Systematisk inndeling
---------------------

Ofte regner man bare med én utbredt og variabel art, *Synaptus filiformis*, i tillegg til den nybeskreve *S. iranicus*.

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien storsmellere, Elaterinae Leach, 1815
					- Stammen Adrastini Candéze, 1863 - noen ganger regnet til underfamilien vedsmellere, Melanotinae
						* Slekten ***Synaptus*** Eschscholtz, 1829
							+ *Synaptus difficilis* (Fleutiaux, 1902)
							+ *Synaptus filiformis* (Fabricius, 1781)
							+ *Synaptus iranicus* Jarzabek-Müller, Moriniére og Müller, 2017
							+ *Synaptus japonicus*

Eksterne lenker
---------------

* (en) *Synaptus* i Encyclopedia of Life Rediger på Wikidata

* (en) *Synaptus* i Global Biodiversity Information Facility Rediger på Wikidata

* (no) *Synaptus* hos Artsdatabanken Rediger på Wikidata

* (sv) *Synaptus* hos Dyntaxa Rediger på Wikidata

* (en) *Synaptus* hos Fauna Europaea Rediger på Wikidata

* (en) *Synaptus* hos NCBI Rediger på Wikidata

* (en) *Kategori:Synaptus* – bilder, video eller lyd på Wikimedia Commons Rediger på Wikidata
**Trans Maldivian Airways** er et flyselskap fra Maldivene. Hovedkontoret ligger i Malé og hovedbasen er Ibrahim Nasir internasjonale lufthavn. Trans Maldivian Airways flyr innenriks i Maldivene.

Historie
--------

Selskapet starta i 1989 med helikopterflyginger og hette først Hummingbird Island Helicopters. I januar 1999 gikk selskapet over til å operere bare sjøfly. Ved sida av ruter fra flyplassen ved hovedstaden til turistdestinasjoner rundt om i landet, utfører selskapet charter- og ambulanseflyginger. I 2013 blei selskapet kjøpt av det amerikanske kapitalfondet Blackstone, som også kjøpte Maldivian Air Taxi. Flygingene fortsatte med navnet Maldivian Air Taxi.

Flyflåte
--------

Flyflåten til Trans Maldivian Airways består av Twin Otter.DHC6-300, hvor de har 48 maskiner i sin flåte og er således den største operatøren av Twin Otter maskiner i verden på flottører.

Referanser
----------

1. ↑  Endres, Günter og Graham Edwards: *Jane's Airline Recognition Guide*, New York: HarperCollins, 2006, s. 349.
2. ↑  Vandfly giver fætre milliard-gevinst, Berlingske Business, 20. februar 2013. Henta 18. januar 2015.
3. ↑  The History of Trans Maldivian Airways, Trans Maldivian Airways. Henta 18. januar 2015.
4. ↑  Trans Maldivian Airways, Airlines Inform. Henta 18. januar 2015.

Eksterne lenker
---------------

* Offisielt nettsted Rediger på Wikidata

* (en) Trans Maldivian Airways – kategori av bilder, video eller lyd på Commons Rediger på Wikidata
**Władysław Reymont lufthavn Łódź** (*Port lotniczy Łódź im. Władysława Reymonta*) (IATA: **LCJ**, ICAO: **EPLL**) er en regional flyplass som ligger seks kilometer fra sentrum av Łódź. Den har vært i drift uavbrutt siden september 1925. Frem til slutten av 1950-tallet var den en viktig knutepunkt for kommunikasjon i Polen og Europa. I dag gjøres bestrebelser for å gjenopprette flyplassens rolle på det nasjonale og internasjonale plan. 

Flyplassen har to terminaler: *Terminal I*, som er en innenlandsterminal (modernisert i 1997), og *Terminal II*, som er internasjonal, bygd i 2005 og tiltenkt lavprisflyselskap.

Ruter og selskaper
------------------

* Jet Air (København, Wien, Bydgoszcz)
* Ryanair (Dublin, Edinburgh, Liverpool, London-Stansted, Nottingham East Midlands, Shannon, Stockholm-Skavsta)
* Sun D'or (Tel Aviv)

Fremtid
-------

Inne i utenlandsterminalen.
Flyplassen har sjansen til å bli en viktig lufthavn for lavprisflyselskap på grunn av sin sentrale plassering i Polen og Europa. I de nærmeste år skal flyplassen moderniseres og utvides. Man planlegger utvidelse av rullebanen (2007), innkjøp av en tredje brannbil (2007), oppgradering av flyplassen til kategorien ILS, bygging av rullebane tilpasset Boeing 737 samt bygging av *Terminal III*, som skal kunne ta imot 1 000 000 passasjerer

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* (en) Łódź-Lublinek Airport – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Trani 80** (1980–88) var et fotballag for kvinner fra byen Trani i Puglia, Sør-Italia. De vant Serie A (kvinner) tre ganger og cupen en gang.

De het først **CF Trani 80** og startet i Serie C som de vant. Året etter vant de Serie B med navnet **ACF Gusmai 80**, og spilte resten i Serie A (kvinner). Som **Marmi Trani 80** ble det 3. og 2. plass i 1982 og 1983, da de også vant den italienske cup. Så følger tre år der de vinner Serie A, 1984, 1985 som **Sanitas Trani** og 1986 som **Despar Trani 80**. De to siste sesonger blir de nummer 2. Ny sponsor i 1987 er verktøysfirmaet B.K.V. som mister interessen og laget som nå het **Trani B.K.V.** legges ned i 1988.

En av stjernene på laget var Carolina Morace. Danskene Ulla Bastrup, Lone Smidt Nielsen og Susanne Augustesen spilte her flere sesonger.

Referanser
----------

1. ↑  «Amarcord con Carolina Morace» **(italiensk)**. il Giornale di Trani. 22. mai 1999. Arkivert fra originalen 29. august 2018. Besøkt 1. september 2012.
2. ↑  Quando la Trani ’80 vinceva gli scudetti. Visita amarcord di Lone Hansen fra tranilive.it den 13. juli 2014, sist lest den 28. august 2018.
***Synchroa*** er en slekt av biller. De lever under bark.

Utseende
--------

Avlange biller, middels store, brunlige eller svarte, oversiden fint hårete. **Hodet** er mer eller mindre trekantet sett ovenfra. Fasettøynene sitter nær bakkanten og er hårete. Pannen er dekket av lange, oppstående hår. Antennene er ganske lange og tynne, trådformede, og består av 11 ledd. **Brystskjoldet** (pronotum) er mye bredere enn langt, hvelvet, med avrundede sider, fint og litt spredt punktert. Ved roten har det gjerne en kort lengdefure i midten og en avlang grop på hver side. **Dekkvingene** er langstrakte, bakover langt tilsmalnende, med fine lengdefurer. **Beina** er ganske tynne og lange. For- og mellomføttene (pro- og mesotarsi) består av fem ledd, bakføttene av fire. Mellom- og bakføttene er svært tynne og minst så lange som leggene (tibiae), det innerste leddet utgjør omtrent halvparten av fotens lengde. **Larvene** er moderat flattrykte, parallellsidige, lyse på farge og noe blanke, med spredte oppstående hår over hele kroppen. Hodekapselen er stor og kraftig med nokså lange antenner og kraftige kjever (mandibler). Beina er kraftige og middels lange, og det bakerste kroppsleddet bærer et par kraftige, oppoverrettede kroker.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea
				+ Familien **Synchroidae** Lacordaire, 1859
					- Slekten ***Synchroa*** Newman, 1838
						* *Synchroa chinensis* Nikitsky, 1999
						* *Synchroa elongatula* Nikitsky, 1999
						* *Synchroa formosana* Hsiao, 2015
						* *Synchroa melanotoides* (Lewis, 1895) – Øst-Asia
						* *Synchroa pangu* Hsiao, Li, Liu & Pang, 2016
						* *Synchroa punctata* Newman, 1838 – Nord-Amerika
						* *Synchroa quiescens* Wickham, 1911
						* *Synchroa tenuipennis* Fairmaire, 1898

Eksterne lenker
---------------

Synchroidae, voksen bille:. Synchroidae, larve: 

* (en) *Synchroa* i Global Biodiversity Information Facility Rediger på Wikidata

* (en) *Synchroa* hos Fossilworks Rediger på Wikidata

* (en) *Synchroa* hos ITIS Rediger på Wikidata

* (en) *Synchroa* hos NCBI Rediger på Wikidata

* (en) *Kategori:Synchroa* – bilder, video eller lyd på Wikimedia Commons Rediger på Wikidata

* *Synchroa* – detaljert informasjon på Wikispecies Rediger på Wikidata
**Hongkongs kvinnelandslag i fotball** representerer Hongkong i internasjonal fotball. Hongkong var en av pionerene innen kvinnefotball, men tilhører nå som oftest nedre del av resultatlisten. Hongkong ha vært med i samtlige mesterskap fra det første i mesterskapet i 1975, bortsett fra de to siste, i 2006 og 2008. I begynnelsen var Hongkong i bunnen av resultatlisten, men etter hvert tilhørte de den midtre delen av asiatiske landslag, ofte på andre eller tredjeplass i gruppespillet. I det uortodokse mesterskapet i 1979, ble det en tredjeplass, og på hjemmebane i mesterskapet i 1981 kom de på fjerdeplass etter å ha tapt bronsefinalen mot India, en bragd de gjentok, også da på hjemmebane, i 1989. 

Etter at Hongkong ble innemmet i Kina i 1997, endret resultatene seg drastisk til det verre for Hongkong. Fra å vake i nærheten av plassen som ga semifinale, ble Hongkong stort sett sist eller langt bak nummer to. Etter hvert maktet ikke Hongkong å slå lag de vanligvis hadde kontroll på, som Filippinene, noe som førte til at landslaget ikke kvalifiserte seg til Asiamesterskapet i 2006. 

| * v
* d
* r
Nasjonale fotballandslag i Asia (AFC) |
| --- |
|  | 
* Afghanistan
* Australia
* Bahrain
* Bangladesh
* Bhutan
* Brunei
* Burma
* De forente arabiske emirater
* Filippinene
* Guam
* Hongkong
* India
* Indonesia
* Iran
* Irak
* Japan
* Jemen
* Jordan
* Kambodsja
* Kina
* Kirgisistan
* Kuwait
* Laos
* Libanon
* Macao
* Malaysia
* Maldivene
* Mongolia
* Nepal
* Nord-Korea
* Nord-Marianene
* Pakistan
* Palestina
* Oman
* Qatar
* Saudi-Arabia
* Singapore
* Sri Lanka
* Syria
* Sør-Korea
* Tadsjikistan
* Taiwan
* Thailand
* Turkmenistan
* Usbekistan
* Vietnam
* Øst-Timor

 |  |
| 
* Tidligere:
* Nord-Vietnam
* Sør-Vietnam
* Sør-Jemen

 |
**Otto Lilienthal** (født 23. mai 1848 i Anklam i Mecklenburg-Vorpommern, død 10. august 1896 i Berlin) var en tysk flypioner og oppfinner. Han er anerkjent for å ha bygget det første vellykkede menneskebærende glideflyet, Derwitzer Gleiter («Derwitz glidefly») 1891. Selv om det var Sir George Cayley som bygget et vellykket menneskebærende glidefly nesten førti år tidligere.

Han har allikevel hatt stor innvirkning på flyvingen. Han utførte ca. 2 000 flyvninger med glideflyet sitt fra 1891 til hans død fem år senere. Lilienthal gjorde den grunnleggende forskningen innen aerodynamikk og flyvingenes form. Han la grunnlaget for brødrene Wrights motoriserte flyvning noen år senere.

Lilienthal opplevde en del flystyrt med glideflyet sitt, men disse var alle i lav hastighet og høyde og gjorde derfor ikke så mye skade. 9. august 1896 knakk vingen på glideflyet hans som følge av et kraftig vindkast, han falt 17 m rett ned og brakk ryggen. Han døde neste dag, etter å ha sagt: «Opfer müssen gebracht werden!» («offer må gjøres»)

Tegel lufthavn er oppkalt etter Lilienthal. Det finnes et minnesmerke over Lilienthal i Berlins ortsteil Steglitz. Dette minnesmerket heter Flyberget (se bilde).

Minnesmerket på Flyberget i Berlin.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Otto-Lilienthal, besøkt 9. oktober 2017[Hentet fra Wikidata]
2. 1 2 3   Gemeinsame Normdatei, GND-ID 118572970, besøkt 12. august 2015[Hentet fra Wikidata]
3. 1 2   Brockhaus Enzyklopädie, brockhaus.de, besøkt 9. oktober 2017[Hentet fra Wikidata]
4. 1 2   Hrvatska enciklopedija, Hrvatska enciklopedija-ID 36531[Hentet fra Wikidata]

Eksterne lenker
---------------

* Lillienthal og hans glidefly

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** CiNii
 |
***Wild Life*** er en amerikansk stumfilm fra 1918, regissert av Henry Otto.

Handling
--------

En agent overbeviser Helen Martin om at hun kanskje kan få jobb som musiker i byen Salinas. Men når hun ankommer Blue Bell-dansesalen, ler de andre kvinnene - unntatt den snille Mae Garcon - av de høye forventningene hennes. Chick Ward - som ofte støtter Blue Bells økonomisk - møter Helen, blir han umiddelbart forelsket i henne. Men Steve Barton raner en Diligense og dreper alle passasjerene, men bevisene peker mot Chick.

Situasjonen blir snart verre for Chick, når han blir tvunget til å skyte Steves partner i selvforsvar. Helen mister også troen på Chick, men Mae Garcon prøver å forsvare ham. Senere innrømmer en døende mann at det egentlig var Steve som hadde begått forbrytelsen. Når han endelig blir frikjent, står Chick fritt til å gifte seg med Helen. De adopterer barnet som drapene på diligensen hadde etterlatt foreldreløst.

Skuespillere
------------

* William Desmond - Chick Ward
* Josie Sedgwick - Helen Martin
* Ed Brady - Steve Barton
* Dot Hagar - Mae Garcon
* Orral Humphreys - Red Kelley
* Graham Pettie - Al
* Eddie Peters - Jack
* Bill Patton - Bill

Referanser
----------

1. ↑  WILD LIFE

Eksterne lenker
---------------

* (en) *Wild Life* på Internet Movie Database Rediger på Wikidata
Kanyle med forstørret spiss
Kanyle
En **kanyle** er en hulnål som sammen med en sprøyte brukes innen medisin til å sette inn eller ta ut væske fra menneske- eller dyrekroppen. Eksempler på anvendelsesområder er administrasjon av legemidler eller ernæring parenteralt og blodprøvetaking. Enden av kanylen er som regel slipt skarpt skrått, slik at den lett kan skjære seg med relativt lite smerter inn i vevet. Skråkuttet hjelper også å frigjøre en hudlapp som hjelper til å lukke såret når kanylen dras ut igjen.

Dersom et legemiddel skal administreres over tid, benyttes ofte en intravenøs kanyle. Den består oftest av en hul metallinnerspiss omgitt av et plastytterrør. Metallinnerspissen brukes kun for å sette plastrøret under huden, og trekkes ut igjen når plastrøret er på plass.

Ytre diameter kan angis på flere måter, mest vanlig er millimeter eller gauge.

Fargekode for kanyler| Størrelse i Gauge | 18 | 20 | 21 | 22 | 23 | 25 | 27 |
| Farge | Rosa | Gul | Grønn | Svart | Blå | Brun | Grå |
| Ytre diameter(mm) | 1,2 | 0,9 | 0,8 | 0,7 | 0,6 | 0,5 | 0,4 |
| Lengde(mm) | 40 | 40 | 40 | 30 | 30 | 25 | 25 |

Referanser
----------

1. ↑  Schlichting, Ellen (27. januar 2023). «kanyle». *Store medisinske leksikon* **(norsk)**. Besøkt 22. februar 2023.
2. ↑  Opdahl, Helge (27. januar 2023). «intravenøs kanyle». *Store medisinske leksikon* **(norsk)**. Besøkt 22. februar 2023.

Eksterne lenker
---------------

* (en) Cannula – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store medisinske leksikon **·** NKC
 |